న్యూఢిల్లీ : జైలులో దుర్బోధలు ప్రార్థనా స్థలాల ధ్వంసానికి ప్రేరేపించాయి. ఎన్నికల్లో వరుస పరాజయాలు ఒసామా బిన్ లాడెన్, సద్దామ్ హుస్సేన్, వీరప్పన్ వంటి దుర్మార్గులను ఆదర్శంగా తీసుకునేలా చేశాయి. ప్రార్థనా స్థలాలను అపవిత్రం చేస్తున్నట్లు ఆరోపణలు ఎదుర్కొంటున్న ఫ్రాన్సిస్ పెరీరా (50) గురించి గోవా ముఖ్యమంత్రి మనోహర్ పారికర్ తెలిపిన వివరాలివి.ప్రతిపక్ష నేత చంద్రకాంత్ కవ్లేకర్ ప్రవేశపెట్టిన తీర్మానంపై పారికర్ బుధవారం శాసనసభలో మాట్లాడుతూ ఎన్నికల్లో పరాజయం పాలైన తర్వాత ఫెరీరా తన ప్రత్యర్థిపై కాల్పులు జరిపినట్లు, అనంతరం శిక్ష పడటంతో అగాదా జైలుకు వెళ్ళాడన్నారు. ఆ జైలులో ఇజ్రాయెలీ ఖైదీలు పెరీరాకు విగ్రహారాధన సరైనది కాదని దుర్బోధ చేశారన్నారు. ఆత్మలన్నీ శిలువల్లోకి, గుడుల్లోకి వెళ్తాయని, అవి తప్పుడు పనులు చేస్తాయని, అందువల్ల ఆ ఆత్మలను విడిపించాలని ఆ ఖైదీలు పెరీరాకు చెప్పారన్నారు.జైలు నుంచి విడుదలైన తర్వాత పెరీరా చేసిన మొదటి పని చర్చిలోని అల్టార్, ఫ్రేమ్స్ను ధ్వంసం చేయడమేనని పారికర్ చెప్పారు. 2003 నుంచి తానొక్కడే ఈవిధంగా అనేక విధ్వంసాలకు పాల్పడ్డాడని, ఆయనను ఇంతవరకు పట్టుకోలేకపోవడానికి కారణం ఇదేనని చెప్పారు. గత వారమే ఆయనను పోలీసులు అరెస్టు చేసి, దర్యాప్తు చేస్తున్నారని తెలిపారు.
newdhilly : jailulo durbodhalu praarthanaa sthalaala dhwamsaniki prerepinchaayi. ennikallo varusa paraajayaalu osama bin laden, saddam hussen, veerappan vanti durmaargulanu aadarsamgaa teesukunela chesaayi. praarthanaa sthalaalanu apavitram chestunnatlu aaropanalu edurkontunna fransis pereera (50) gurinchi gova mukhyamantri manohar parikar telipina vivaralivi.pratipaksha netha chandrakant kavlekar pravesapettina teermaanampai parikar budhavaaram saasanasabhalo maatlaadutuu ennikallo parajayam paalaina tarvaata fereera tana pratyarthipai kaalpulu jaripinatlu, anantaram shiksha padatamtho agada jailuku vellaadannaaru. aa jailulo izrayeli khaideelu pereeraaku vigrahaaraadhana sarainadi kaadani durbodha chesaarannaaru. aatmalannee siluvalloki, gudulloki veltaayani, avi tappudu panulu chestayani, anduvalla aa aatmalanu vidipinchaalani aa khaideelu pereeraaku cheppaarannaaru.jailu nunchi vidudalaina tarvaata pereera chesina modati pani charchiloni altar, framesnu dhwamsam cheyadamenani parikar cheppaaru. 2003 nunchi tanokkade eevidhamgaa aneka vidhvamsaalaku palpaddadani, aayananu intavaraku pattukolekapovadaniki kaaranam idenani cheppaaru. gatha varame aayananu poliisulu arestu chesi, daryaaptu chestunnarani telipaaru.